تورکیه جمهوریتی ساغلیق نی سقلش وزیری فخرالدین کوجه, توناوون بولیب اوتگن کرونا ویروس بیلیم کینگشی آرتیدن یازمه بیانات بیردی.
کوجه, "کووید 19 نینگ کتته بیر معما بولیشدن چیقیشی اوچون ییل ایمس بلکه بیر نیچه آی قالدی.  2020- ییل نینگ چاره سیزلیگی اداققه ییتدی.  2021- ییل امید و ظفر ییلی دیر" دییه قید ایتدی.
کوجه, تورکیه نینگ واکسین تامین ایتیلیشی بوییچه معما لرنی نظرده توتیب کیره کلی تدبیر لر نی اوز وقتی ده آلگن لیگی نی بیلدیردی.
کوجه, "حاضرگی کونده استفاده ایتیلیاتگن واکسین دن (چین نینگ سینوواک) فرقلی بیر واکسین بولگن بایونتیک واکسینی نینگ تست لرده فایده له نیله دیگن دستلبکی 5 مینگ 800 دوزی اولکه میز گه ییتیب کیلدی.  جاری آیده تطبیق ایتیلیشی اوچون ینه 4,5 میلیون کیله دی.  اوشبو جریانده واکسین نینگ تستی تکمیل بولگن بوله دی.  نوبتی کیلگن کیشی لر گه بو واکسین هم تطبیق ایتیله دی" دییه قید ایتدی.
ساغلیق پرسونلی و یاشی 65 دن یوقاری بولگن کیشی لرنینگ همه سی نینگ ایملنگن لیگی نی بیلدیرگن کوجه اوز سوز لری نی, "کیلگوسی هفته دن اعتباراً 60 الی 65 یاشده گی کیشی لرنینگ ایمله نیشی بوییچه پروسه باشله یدی" شکلیده دوام ایتتیردی.
